ཕྱི་ལོ་༼༢༠༡༠༽ལོར་ཕྱི་ཟླ་བཞི་པའི་ཚེས་༥་ནས་ཕྱི་ཟླ་དྲུག་པའི་ཚེས་༢༡་བར་ཨ་རིའི་གྲོང་ཁྱེར་ཆེ་ཁག་ཏུ་ཡོད་པའི་བོན་གྱི་ཆོས་ཚོགས་དང་མཐོ་སློབ་ཁག་བཅས་ལ་བོན་ཁྲིད་དང་བོན་དང་འབྲེལ་བའི་ལོ་རྒྱུས་སོགས་ཀྱི་སྐོར་ལ་བཀའ་སློབ་གནང་།ཕྱི་ཟླ་དྲུག་པའི་ཚེས་༢༢་ནས་ཚེས་༢༩་བར་ནུབ་ཕྱོགས་རྒྱལ་ཁབ་རུ་ཡོད་པའི་བོན་ཚོགས་བྱམས་མ་གླིང་དུ་ཕེབས་ཏེ་སློབ་ཁྲིད་གནང་།ཕྱི་ཟླ་བརྒྱད་པའི་ཚེས་༣༠་ཉིན་རྒྱ་གར་ལྷོ་ཕྱོགས་སུ་ཚོགས་གཏན་འཁེལ་བའི་བཙན་བྱོལ་དུ་འབྱོར་ནས་མི་ལོ་༥༠་ཧྲིལ་པོར་འཁོར་བའི་རྒྱལ་ཡོངས་དམངས་གཙོ་ཚོགས་ཆེན་ཐེངས་དང་པོར་གཡུང་དྲུང་བོན་གྱི་སྐུ་ཚབ་མཛད་དེ་ཚོགས་འདུར་ཕེབས།ཕྱི་ཟླ་དགུ་པའི་ཚེས་༡ཉིན་མོན་གྷོ་ཌི་རུ་ཡོད་པའི་བོན་གྱི་ལྷ་སྡེ་ནས་གདན་ཞུས་བྱུང་བ་བཞིན་གཞིས་མི་རྣམས་ལ་ཚེ་དབང་དང་བླང་དོར་ལེགས་ཉེས་ཀྱི་བསླབ་བྱའི་བཀའ་སློབ་ཟབ་རྒྱས་གནང་།ཕྱི་ཟླ་དགུ་པའི་ཚེས་༢༨ནས་ཕྱི་ཟླ་བཅུ་པའི་ཚེས་༧བར་དབྱིན་ཇིའི་རྒྱལ་ས་ལོན་ཌོན་དུ་ཡོད་པའི་གཡུང་དྲུང་བོན་གྱི་སློབ་གཉེར་ཁང་གིས་གདན་འདྲེན་ཞུས་དོན་བཞིན་དེ་གའི་དགེ་སློབ་རྣམས་ལ་བཀའ་ཁྲིད་མཛད།